
PËR RATIFIKIMIN E “MARRËVESHJES SË HUASË, NDËRMJET QEVERISË SË REPUBLIKËS TË SHQIPËRISË DHE BANKËS ISLAMIKE PËR ZHVILLIM, PËR FINANCIMIN E PROJEKTIT TË RIKONSTRUKSIONIT TË RRUGËS VORË-RINAS-FUSHË-KRUJË”

Në mbështetje të neneve 78, 83 pika 1 dhe 121 të Kushtetutës, me propozimin e Këshillit të Ministrave,

K U V E N D I
I REPUBLIKËS SË SHQIPËRISË

V E N D O S I:

Neni 1

Ratifikohet “Marrëveshja e huasë, ndërmjet Qeverisë së Republikës të Shqipërisë dhe Bankës Islamike për Zhvillim, për financimin e projektit të rikonstruksionit të rrugës Vorë-Rinas-Fushë-Krujë”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.4134, datë 20.2.2004 të Presidentit të Republikës së Shqipërisë, Alfred Moisiu


MARRËVESHJE 
HUAJE ndërmjet QEVERISË SË REPUBLIKëS Të SHQIPËRISË DHE BANKËS ISLAMIKE PËR ZHVILLIM PËR PJESëMARRJE NË FINANCIMIN E PROJEKTIT TË RIKONSTRUKSIONIT Të RRUGËS VORË–RINAS–FUSHË-KRUJë


Kjo Marrëveshje bëhet në datën 02/08 1423H, që i korrespondon 28.9.2003, ndërmjet Qeverisë së Republikës të Shqipërisë (e quajtur këtej e tutje "Huamarrësi") nga njëra anë dhe Bankës Islamike për Zhvillim nga ana tjetër (referuar këtej e tutje "Banka”),
Ndërsa: 
A) Huamarrësi i ka kërkuar Bankës ta ndihmojë në financimin e pjesshëm të kostos së projektit të rikonstruksionit të rrugës Vorë–Rinas–Fushë-Krujë (këtu e më poshtë i quajtur "Projekti") siç përshkruhet në aneksin II të kësaj Marrëveshjeje, duke dhënë një hua siç parashikohet më poshtë.
B) Një nga qëllimet e Bankës është të ndihmojë vendet anëtare të saj nëpërmjet dhënies së huave për të financuar projekte dhe programe produktive.
C) Projekti është konsideruar teknikisht i qëndrueshëm, ekonomikisht dhe financiarisht i justifikuar.
D) Banka ka rënë dakord, ndër të tjera, që të akordojë kredinë sipas kushteve dhe termave të parashtruara më poshtë,
tani, rrjedhimisht palët këtu bien dakord sa më poshtë:

Neni 1
Kushtet e përgjithshme, përkufizimet

Paragrafi 1.01 Kushtet e përgjithshme 
Palët në këtë Marrëveshje pranojnë të gjitha dispozitat e kushteve të përgjithshme që i aplikohen Marrëveshjes së huasë e garancisë së Bankës, datë 8.11.1976 (më poshtë e quajtur "Kushtet e përgjithshme”) me të njëjtën fuqi dhe efekt sikur ato të ishin përcaktuar këtu.
Paragrafi 1.02 Përkufizimet
Termat e ndryshme të përdorura në këtë Marrëveshje, kudo ku ato përdoren, për sa kohë që konteksti nuk e kërkon ndryshe, kanë të njëjtin kuptim me ato të përdorura dhe të përcaktuara në kushtet e përgjithshme, ndërsa termat shtesë kanë kuptimet që vijojnë:
a) "Data efektive” është data në të cilën Marrëveshja është deklaruar efektive nga Banka dhe i është komunikuar Huamarrësit nga ajo.
b) "Agjencia zbatuese” është Drejtoria e Përgjithshme e Rrugëve pranë Ministrisë së Transporteve dhe të Telekomunikacionit, e cila është agjencia zbatuese përgjegjëse për zbatimin, funksionimin dhe menaxhimin e projektit.
c) "Projekti” dhe referenca "pjesët” nënkupton projektin dhe pjesët përbërëse të tij të përshkruara në aneksin II të kësaj Marrëveshjeje. 
d) "Dinari islamik/ID”, siç është përcaktuar në nenin 4(1)(a) të Marrëveshjes për themelimin e Bankës, është njësia bazë e kontabilitetit të Bankës. Një dinar islamik është ekuivalent me një të drejtë speciale tërheqjeje (SDR) të Fondit Monetar Ndërkombëtar.

Neni 2
Huaja

Paragrafi 2.01 Shuma
Banka është dakord t’i japë Huamarrësit, nga burimet e saj të zakonshme, një shumë e cila nuk e kalon shumën ekuivalente të 6 260 000 ID (gjashtë milionë e dyqind e gjashtëdhjetë mijë dinarë islamikë).
Paragrafi 2.02
Me përjashtim të rastit kur Banka do të bjerë dakord ndryshe, kontratat për mallra e shërbime për t’u financuar të kësaj huaje do të prokurohen në përputhje me procedurat e vendosura nga Banka. Në këtë kontekst, Huamarrësi do t’i bindet rregullave të konferencës islamike lidhur me bojkotimin e Izraelit.

Neni 3
Amortizimi, tarifa e shërbimit dhe vendet e pagesës

Paragrafi 3.01 Amortizimi
Huamarrësi do të kthejë principalin e huasë në 25 (njëzet e pesë) vjet, përfshirë këtu edhe 7 (shtatë) vjetët e periudhës pa pagesë duke filluar nga data e kësaj Marrëveshjeje, në 36 (tridhjetë e gjashtë) këste të barabarta dhe të njëpasnjëshme çdo 6 (gjashtë) muaj, siç është parashikuar në aneksin 1(A) të kësaj Marrëveshjeje.
Paragrafi 3.02 Tarifa e shërbimit
a) Huamarrësi do t’i paguajë Bankës një tarifë shërbimi në shumën që është vlerësuar fillimisht 642 088 ID (gjashtëqind e dyzet e dy mijë e tetëdhjetë e tetë dinarë islamikë), në përputhje me sa është parashikuar në aneksin I(B) të kësaj Marrëveshjeje.
Të dyja palët janë marrë vesh dhe kanë rënë dakord se shuma fillestare e tarifës së shërbimit e përcaktuar në nënparagrafin 3.02(a) këtu e më sipër, nuk është veçse një vlerësim i bazuar në parashikimin e periudhës së zbatimit dhe periudhës së livrimit të të gjithë shumës së huasë, siç është parashikuar më sipër. 


Është rënë dakord më tej që shuma aktuale e tarifës së 	shërbimit do të llogaritet pas zbatimit të projektit, me kusht që shuma aktuale e llogaritur në këtë mënyrë nuk do të kalojë më shumë se 2.5% të shumës së huasë në vit.
c) Tarifa e shërbimit do të rrjedhë që nga data e kësaj Marrëveshjeje.
Paragrafi 3.03 Vendet e kryerjes së pagesave
Të gjitha pagesat, përfshirë këtu edhe kthimin e principalit, do të  konsiderohen të kryera siç duhet, kur fondet që përbëjnë këto pagesa të jenë kredituar në llogarinë e caktuar për këtë qëllim nga Banka.
Paragrafi 3.04
Pa rënë ndesh me klauzolat e përgjithshme të seksionit 3.03, të gjitha pagesat do të konsiderohen të kryera siç duhet:
a) Nëse pagesat do të bëhen në dollarë amerikanë, ku njëra nga Bankat që vijojnë i konfirmon Bankës Islamike për 	Zhvillim kryerjen e pagesës në llogarinë e saj pranë kësaj Banke;
i) Nr. i llogarisë	159111
Gulf International Bank (UK) Limited (GIB)
One Knightsbridge
London SW1X 7XS
United Kingdom
Telex nr. 8812261/2 SAUDI G
SWIFT CODE: SINTGB2L
 ii)  Nr. i llogarisë 	B10507
Arab Banking Corporation
P.O Box: 5698, Manama, Bahrain
Numrat teleks: 9385, 9431/2/3/, 9442 ABCBAH BN.             
b) Nëse pagesat do të bëhen në stërlina, kur njëra nga bankat që vijojnë i konfirmon Bankës Islamike për Zhvillim kryerjen e pagesës në llogarinë e saj pranë kësaj Banke;
Nr. i llogarisë 		122432 GBP2520  01
Gulf International Bank B.S.C.
75 King William Street
London EC4N 7DX
Mbretëria e Bashkuar
Telex No. 8812889 / 8813326 GIBANK  G
SWIFT CODE: GULFGB 2L
c) Nëse pagesat do të bëhen në euro, kur njëra nga bankat që vijojnë i konfirmon Bankës Islamike për Zhvillim kryerjen e pagesës në llogarinë e saj pranë kësaj Banke;
Nr. i llogarisë 		096965  001  51
Union De Banques Arabes et Francaises    (UBAF)
92523 Paris, Neuilly Cedex
Francë
Telex No. 610334 UBAF
SWIFT CODE: UBAFRPPXXX

Neni 4
Tërheqjet dhe përdorimi i fondeve të kredisë

Paragrafi 4.01 Tërheqjet 
Shuma e huasë mund të tërhiqet nga Huamarrësi, sipas aneksit III dhe kushteve të tjera të kësaj Marrëveshjeje, kushteve të përgjithshme dhe procedurave të disbursimit të Bankës për qëllimet e parashtruara në këtë Marrëveshje, për shpenzime të kryera në përputhje me kostot e justifikuara për mallrat dhe shërbimet e kërkuara për projektin dhe të rëna dakord për t’u financuar nga kjo Marrëveshje.


Paragrafi 4.02 Data  e kërkimit të disbursimit të parë
Nëse brenda 180 (njëqind e tetëdhjetë) ditësh nga data efektive apo nga një datë tjetër të mëvonshme, siç mund të jetë rënë dakord ndërmjet Huamarrësit dhe Bankës, Huamarrësi nuk ka paraqitur në Bankë një kërkesë për kryerjen e disbursimit të parë, Banka mund t’i japë fund kësaj Marrëveshjeje duke njoftuar rregullisht Huamarrësin.
Paragrafi  4.03 Data e përfundimit 
Data 31.12.2005 ose një datë e mëvonshme, siç mund të jetë rënë dakord ndërmjet Huamarrësit dhe Bankës, është data e përfundimit të tërheqjeve të huasë sipas paragrafit 6.03(c) të kushteve të përgjithshme. 
Paragrafi 4.04 Përdorimi i fondeve të kredisë 
Të gjitha shumat e tërhequra nga Huamarrësi prej llogarisë së huasë do të përdoren vetëm për qëllimet e projektit të financuar nga Banka.

Neni 5
Zbatimi i projektit

Paragrafi  5.01 Huamarrësi merr përsipër:
a) Të zbatojë projektin dhe të drejtojë veprimtarinë dhe punimet përmes agjencisë zbatuese me efikasitetin dhe angazhimin e duhur dhe në përputhje me praktikat e qëndrueshme administrative, financiare, inxhinierike dhe ekonomike nën mbikëqyrjen dhe administrimin e një personeli të kualifikuar dhe në përputhje të plotë me planin e investimeve, buxhetet, planet dhe specifikimet që kanë të bëjnë me projektin, të dorëzuar dhe të aprovuar nga Banka.
b) T’i paraqesë Bankës për miratim, në mënyrë të detajuar, ashtu siç mund të kërkojë Banka, çdo modifikim të rëndësishëm të parashikuar për buxhetin, planet dhe specifikimet e projektit, si dhe çdo ndryshim thelbësor në çdo kontratë për shërbime apo prokurim mallrash lidhur me zbatimin e projektit.
Paragrafi 5.02
Pa vendosur asnjë detyrim apo kufizim tjetër mbi obligimet e Marrëveshjes, Huamarrësi duhet t’i lejojë Bankës një afat kohor të pranueshëm për të komentuar mbi ndryshimet thelbësore ose ndonjë shtrirje të kohës së kushtëzuar në ndonjë kontratë për shërbime apo prokurim mallrash gjatë zbatimit të projektit.

Neni 6
Kërkesa paraprake shtesë para livrimit nga Banka

Para paraqitjes së kërkesës së parë për tërheqje, Huamarrësi duhet të tregojë procedurën që ai propozon të ndiqet apo rastet që duhet t’i nënshtrohen tenderimit konkurrues ndërkombëtar, në pajtim me paragrafin 2.02 dhe 7.02 të kësaj Marrëveshjeje dhe të marrë për këtë aprovimin e Bankës.

Neni 7
Klauzola të veçanta

Paragrafi 7.01 
Huamarrësi duhet të vërë në dispozicion, menjëherë sapo të kërkohet, të gjitha shumat këtu edhe kostot në monedhë lokale, kostot e tejkaluara që do të nevojiten për realizimin e projektit, në afate dhe kushte të kënaqshme për Bankën.
Paragrafi 7.02 
Me përjashtim të rastit kur Banka bie dakord ndryshe, Huamarrësi do të lidhë të gjitha kontratat për punimet civile të financuara nga të ardhurat e kësaj huaje për ekzekutimin e projektit, nëpërmjet tenderimit konkurrues ndërkombëtar ndërmjet kontraktorëve të parakualifikuar nga firmat e vendeve anëtare të Bankës. Auditimi financiar dhe teknik do të prokurohet mbi bazën e tenderimit konkurrues lokal dhe PMU do të zgjidhet nga agjencia zbatuese, subjekt i miratimit të Bankës dhe do të kërkohet miratimi paraprak i Bankës për lidhjen e çdo kontrate, vlera e së cilës tejkalon shumën ekuivalente të 150 000 ID (njëqind e pesëdhjetë mijë dinarë islamikë).
Paragrafi 7.03 
Huamarrësi do t’i vërë në dispozicion Bankës, menjëherë pas miratimit të tyre nga Huamarrësi, studimet, planet dhe specifikimet për projektin, programin e zbatimit të tij dhe çdo modifikim material të kryer më pas, në detaje siç do të kërkohet nga Banka herë pas here.
Paragrafi 7.04 
Huamarrësi do të krijojë dhe të mbajë të dhëna të përshtatshme për të identifikuar mallrat e financuara nga fondet e huasë, për të evidentuar përdorimin  e tyre në projekt, për të regjistruar progresin e projektit dhe për të reflektuar në përputhje me praktikat kontabël të mbajtura në mënyrë të plotë e të vazhdueshme, operacionet dhe situatën financiare të agjencisë zbatuese.
Paragrafi 7.05 
Huamarrësi do të krijojë të gjitha mundësitë për përfaqësuesit e akredituar të Bankës për të kryer vizita për qëllime që lidhen me huanë, si dhe për të inspektuar projektin, mallrat dhe çdo dokument dhe të dhënë përkatëse; dhe do t’i japë Bankës të gjithë informacionin e nevojshëm lidhur me shpenzimin e të ardhurave të huasë, projektin, mallrat dhe veprimtarinë, si dhe gjendjen financiare të agjencisë zbatuese.
Paragrafi 7.06 
Në funksion të realizimit dhe funksionimit të projektit, Huamarrësi merr përsipër të marrë të gjitha masat e duhura që agjencia zbatuese në çdo kohë të funksionojë sipas rregullores, në formë e në përmbajtje të kënaqshme për Bankën dhe të ketë pushtetin e nevojshëm për menaxhimin dhe administrimin efiçent të projektit.
Paragrafi  7.07 
Huamarrësi do të sigurojë ose do të detyrohet të sigurojë, nëpërmjet një shoqërie sigurimi me reputacion, të gjitha mallrat e financuara nga fondet e huasë. Një sigurim i tillë do të mbulojë rreziqet aksidentale detare, transitet apo të tjera rreziqe gjatë blerjes dhe importimit të mallrave në territorin e Huamarrësit dhe livrimit të tyre deri në zonën e projektit dhe do të jetë në shuma që janë në përputhje me ligjet e Huamarrësit, me mirëkuptimin që mallrat do të sigurohen me një kompani që do të paguajë të ardhurat e sigurimit në valutë të huaj.
Paragrafi 7.08 
Huamarrësi do të marrë të gjitha masat që gjykohen të nevojshme për të vënë në dispozicion, si dhe kur do të nevojiten të gjitha të drejtat dhe pronësinë mbi tokën, siç do të kërkohet për realizimin e projektit dhe do t’i japë Bankës, me kërkesën e saj, evidencën e plotë për sigurimin e këtyre të drejtave dhe pronësisë lidhur me tokën të vënë në dispozicion të projektit.
Paragrafi 7.09
Huamarrësi  do të ndërmarrë të gjitha masat, që do të jenë të nevojshme nga ana e tij, për të mundësuar agjencinë zbatuese që do të zbatojë projektin dhe nuk do të ndërmarrë ose të lejojë të ndërmerret ndonjë veprim i cili do ta pengonte apo ndërhynte në zbatimin ose ecurinë e projektit apo në respektimin e klauzolave të kësaj Marrëveshjeje.
Paragrafi 7.10
Të gjitha dokumentet bankare, të dhënat, korrespondenca dhe materialet e njëjta do të konsiderohen nga Banka dhe Huamarrësi çështje konfidenciale.

Neni 8
Raportet

Paragrafi 8.01
a) Huamarrësi dhe Banka do të bashkëpunojnë për të siguruar plotësimin e qëllimeve të huasë. Për këtë qëllim, secili do t’i japë tjetrit informacionin e kërkuar lidhur me gjendjen e përgjithshme të huasë. Nga ana e Huamarrësit ky informacion do të përfshijë kushtet ekonomike, financiare të territorit dhe gjendjen e bilancit të pagesave të Huamarrësit.


b) Huamarrësi dhe Banka herë pas here, me kërkesën e secilës prej palëve, do të shkëmbejnë pikëpamjet e tyre përmes përfaqësuesve të tyre, me qëllim diskutimin e çështjeve që lidhen me huanë, mirëmbajtjen e shërbimeve dhe realizimin nga Huamarrësi të detyrimeve të tij në këtë Marrëveshje.
Paragrafi 8.02
a) Huamarrësi merr përsipër të sigurojë paraqitjen ose të ngarkojë të tjerë që t’i paraqesin Bankës me pëlqimin e plotë të saj, në kohën e specifikuar për secilin, raportet që vijojnë:
i) Brenda 30 (tridhjetë) ditëve pas përfundimit të çdo tremujori kalendarik ose brenda një periudhe kohore tjetër, siç mund të bien dakord palët, raporte mbi zbatimin e projektit në mënyrën që Banka herë pas here mund të specifikojë;
ii) Raporte të tjera që Banka në mënyrë të arsyeshme mund të kërkojë, lidhur me investimin e shumave të huasë së akorduar dhe progresin e arritur nga projekti;
iii) Menjëherë pas përfundimit të projektit, për çdo rast jo më vonë se gjashtë muaj nga data e mbylljes ose në një datë të mëvonshme siç mund të jetë rënë dakord ndërmjet Huamarrësit dhe Bankës, Huamarrësi do të përgatisë dhe do t’i dorëzojë Bankës një raport përfundimi, sipas qëllimit dhe detajeve që do të kërkohen nga Banka, mbi zbatimin dhe veprimtarinë fillestare të projektit.
b) Dokumentet e përshkruara në këtë paragraf do të vërtetohen me zgjedhjen e Bankës, në atë mënyrë që do të kërkohet prej saj.

Neni 9
Hyrja në fuqi

Kjo Marrëveshje do të hyjë në fuqi vetëm pasi:
A) 1. Bankës t’i jetë dhënë evidenca e kënaqshme që zbatimi dhe livrimi i kësaj Marrëveshjeje nga ana e Huamarrësit është autorizuar siç duhet apo është ratifikuar nga të gjitha instancat qeveritare të nevojshme.
2. Huamarrësi t’i ketë dhënë Bankës një opinion ligjor të pranueshëm të lëshuar nga një autoritet ligjor qeveritar, që deklaron se Marrëveshja e huasë është autorizuar dhe nënshkruar rregullisht nga ana e Huamarrësit. Deklarata duhet të pohojë që Marrëveshja përbën një detyrim lidhës për Huamarrësin në përputhje me afatet e saj.
B) Ministria e Financave ose një organ tjetër qeveritar i autorizuar të lëshojë për Bankën Qendrore ose çdo njësi 	tjetër që kryen funksionet e një banke qendrore duke e udhëzuar atë që pagesa e kësteve të huasë sipas kësaj Marrëveshjeje dhe e taksës së shërbimit, të kryhet nga Banka Qendrore apo njësia që kryen funksionet e një bankë qendrore brenda datave të përcaktuara. Huamarrësi duhet t’i dërgojë Bankës një kopje të kësaj letre autorizimi së bashku me pranimin nga ana e Bankës Qendrore ose e njësisë që kryen funksionet e një banke qendrore, që njofton se është marrë letra e autorizimit e cituar më sipër dhe se do t’i përmbahet udhëzimeve që përmban ajo.
 C) Të gjitha kushtet e mësipërme duhet të përmbushen para se Huamarrësit t’i lindë e drejta për të përfituar fondet e kësaj kredie.

Neni 10
Përfundimi i Marrëveshjes për shkak 
të moshyrjes në fuqi


Në rast se Marrëveshja nuk do të ketë hyrë në fuqi deri më 30.6.2004 (vendoset një datë që bie 18 muaj pas datës së miratimit), Marrëveshja dhe të gjitha detyrimet e palëve këtu më sipër do të përfundojnë, me përjashtim të rastit kur Banka, pasi të ketë marrë parasysh të gjithë arsyet e vonesës, do të përcaktojë një datë të mëvonshme për zbatimin e këtij neni. Banka do të njoftojë menjëherë Huamarrësin për këtë datë të mëvonshme.



Neni 11
Dispozita të ndryshme

Paragrafi 11.01 Përfaqësuesit e autorizuar
Ministri i Financave i Huamarrësit dhe çdo person apo personat që ai do të emërojë me shkrim do të konsiderohen përfaqësues të autorizuar të Huamarrësit në funksion të paragrafit 10.03 të kushteve të përgjithshme.
Paragrafi 11.02 Data e Marrëveshjes 
Për të gjitha qëllimet e kësaj Marrëveshjeje, data e Marrëveshjes do të jetë ajo që do të deklarohet në parathënien e saj.
Paragrafi 11.03 Adresat 
Adresat e mëposhtme janë përcaktuar në funksion të paragrafit 10.01 të kushteve të përgjithshme:

	Për Qeverinë e Republikës së Shqipërisë
Ministria e Financave
Tiranë
Republika e Shqipërisë
Telefax: ++ 355 (4) 362 581

	Për Bankën Islamike të Zhvillimit:
Kutia postare 5925
Jeddeh 21432
Mbretëria e Arabisë Saudite
Telex: 	601137 ISDB SJ
Telefax: 	6366871
Cable: BANKISLAMI JEDDAH




Para dëshmitarëve, Banka dhe Huamarrësi, duke vepruar nëpërmjet përfaqësuesve të tyre të autorizuar, kanë nënshkruar këtë Marrëveshje në gjuhën angleze, në datën dhe vitin e lartshënuar.	
	Për dhe në emër të Qeverisë Shqiptare
	Për dhe në emër të Bankës Islamike për Zhvillim

	Z. Kastriot ISLAMI
	Dr. Amadou Boubacar Cisse

	Ministër i Financave 
	Zv/President 


























ANEKSI I (A)
SHLYERJA E PRINCIPALIT

Vendi: 			Qeveria e Shqipërisë
Projekti:		Rikonstruksioni i rrugës Vorë–Rinas–Fushë-Krujë
Shuma e kredisë:	6 260 000 ID (dinarë islamikë)
Afati i kredisë:		25 vjet
Periudha pa pagesë:	7 vjet
Tarifa e shërbimeve:	642 088 ID (dinarë islamikë)

	NUMRI
	DATA
	PAGESA E PRINCIPALIT ID

	1
	31/12/10
	173,889

	2
	30/06/11
	173,889

	3
	31/12/11
	173,889

	4
	30/06/12
	173,889

	5
	31/12/12
	173,889

	6
	30/06/13
	173,889

	7
	31/12/13
	173,889

	8
	30/06/14
	173,889

	9
	31/12/14
	173,889

	10
	30/06/15
	173,889

	11
	31/12/15
	173,889

	12
	30/06/16
	173,889

	13
	31/12/16
	173,889

	14
	30/06/17
	173,889

	15
	31/12/17
	173,889

	16
	30/06/18
	173,889

	17
	31/12/18
	173,889

	18
	30/06/19
	173,889

	19
	31/12/19
	173,889

	20
	30/06/20
	173,889

	21
	31/12/20
	173,889

	22
	30/06/21
	173,889

	23
	31/12/21
	173,889

	24
	30/06/22
	173,889

	25
	31/12/22
	173,889

	26
	30/06/23
	173,889

	27
	31/12/23
	173,889

	28
	30/06/24
	173,889

	29
	31/12/24
	173,889

	30
	30/06/25
	173,889

	31
	31/12/25
	173,889

	32
	30/06/26
	173,889

	33
	31/12/26
	173,889

	34
	30/06/27
	173,889

	35
	31/12/27
	173,889

	36
	30/06/28
	173,885

	TOTAL
	
	6,260,000





ANEKSI I (B)
PAGESA E TARIFËS SË SHËRBIMIT

Vendi:				Qeveria e Shqipërisë
Projekti:			Rikonstruksioni i rrugës Vor–Rinas–Fushë-Krujë
Shuma e kredisë:		6 260 000 ID (dinarë islamike)
Afati i kredisë: 			25 vjet
Periudha pa pagesë:		7 vjet
Taksa e shërbimeve:		642 088 ID (dinarë islamikë)

	NUMRI
	DATA
	TARIFA E SHËRBIMIT  ID

	1
	30/06/2004
	25,684

	2
	31/12/2004
	42,806

	3
	30/06/2005
	42,806

	4
	31/12/2005
	42,806

	5
	30/06/2006
	42,806

	6
	31/12/2006
	42,806

	7
	30/06/2007
	42,806

	8
	31/12/2007
	35,957

	9
	30/06/2008
	35,957

	10
	31/12/2008
	35,957

	11
	30/06/2009
	35,957

	12
	31/12/2009
	35,957

	13
	30/06/2010
	35,957

	14
	31/12/2010
	35,957

	15
	30/06/2011
	35,957

	16
	31/12/2011
	35,957

	17
	30/06/2012
	35,955

	TOTAL
	
	642,088




ANEKSI II
PËRSHKRIMI I PROJEKTIT

Objekti kryesor i projektit është rikonstruksioni dhe përmirësimi i seksionit rrugor Vorë– Rinas–Fushë-Krujë, me një gjatësi prej 11.1 km, që ishte dëmtuar rëndë gjatë krizës kosovare, me qëllim që të përballojë më mirë trafikun ekzistues, si dhe parashikimet e ardhshme të trafikut rrugor.
Projekti përfshin punime civile (rikonstruksionin dhe përmirësimin e segmentit rrugor Vorë –Rinas–Fushë-Krujë) me një gjatësi prej 11.1 km. Shërbimet e konsulencës dhe të mbikëqyrjes, njësisë së menaxhimit të projektit, auditimit financiar dhe teknik, shpronësimet dhe fondet rezervë (rezervat materiale dhe për çmimet).











ANEKSI III
TËRHEQJA E FONDEVE TË HUASË

Fondet e huasë së Bankës Islamike për Zhvillim prej 6.26 milionë ID (afërsisht rreth 8.145 milionë USD) do të përdoren për financimin e komponentëve, siç përcaktohen si më poshtë në planin financiar:

Plani i propozuar financiar

	Përshkrimi
	Huaja e Bankës Islamike
	Qeveria shqiptare
	Kosto totale

	1 – Punime civile
	6,840 (huaja e propozuar)
	0,760
	7,600

	2 – Shërbime konsulence
	0,380
	-
	0,380

	3 – Njësia e menaxhimit të Projektit
	0,130
	-
	0,130

	4 - Auditimi financiar dhe teknik
	0,050
	-
	0,050

	5 – Shpronësimet
	-
	0,520
	0,520

	6 - Seminar për fillimin e projektit
	0,005
	-
	0,005

	Nën totali
	7,405
	0,128
	0,685

	Fondet kontigjencë
	0,740
	0,128
	0,868

	TOTALI
	8,145
	1,408
	9,553

	Përqindja e financimit
	85,3 %
	14,7 %
	100 %





